Vilbėnas
Apie ežerą žr.: Vilbėnas (ežeras). Vilbėnas – upė Lietuvoje, Kelmės rajone; kairysis Kražantės intakas (Dubysos baseinas). Prasideda 7 km į šiaurės vakarus nuo Kelmės, Akmenių apylinkėse. Teka daugiausia į rytus, žemupyje – į šiaurės rytus. Įteka į Kražantę 13,8 km nuo jos žiočių, šalia Paverpenio. Intakai: Šlapikė, Verpelis (kairieji). Žemupio vaga vingiuota. Kelmėje įrengtas 10 ha Kelmės miesto tvenkinys. Prie Vilbėno įsikūrę Gaštynai, Graužai, Pavilbėnis, Užmiestis, Kelmė.